Ռոբերտ Փեթինսոն

Ռոբերտ Թոմաս Փեթինսոն (), անգլիացի դերասան, մոդել, երաժիշտ և պրոդյուսեր։ Դասվել է աշխարհում ամենաշատը վարձատրվող դերասանների շարքին։  Նա ճանաչվել է «Մթնշաղ» ֆիլմերի շարքում կատարած Էդվարդ Կալլենի դերով։

 Մանկություն 
Ռոբերտ Թոմաս Փեթինսոնը ծնվել է Լոնդոնում 1986 թվականի մայիսի 13-ին, Քլերի երեխաներից կրտսերն է, և մոդելային գործակալության բուքմեյքերական և վինտաժի ավտոմեքենաների վաճառք կատարող Ռիչարդ Փեթինսոնի 3 երեխաներից երրորդը։ Նա մեծացել է Բարնսի մի փոքրիկ տանը երկու ավագ քույրերի՝ Էլիզաբեթի և Վիկտորիայի հետ։ Փեթինսոնը սկսել է սովորել դաշնամուր և կիթառ նվագել ընդամենը 4 տարեկանից։ Նա հաճախել է Tower House դպրոց, որտեղից նրան հեռացրել են 12 տարեկանում` ամսագրեր գողանալու և դասընկերների վրա վաճառելու համար։ Դպրոցի վերջին տարիներն անցել են Հարոդյան դպրոցում։ Գրպանի բավարար գումար ունենալու համար նա դեռահասության տարիներին բրիտանական ընկերություններում աշխատել է որպես ֆոտոմոդել։ Փեթինսոնի սերը դեպի կինոն ի հայտ է եկել դեռևս պատանեկության տարիներին։ Նա իր դերասանական կուռքերի շարքում դասում է Ջեք Նիքոլսոնին, Մառլոն Բրանդոյին և Ժան Պոլ Բելմոնդոյին։ Պատանեկության տարիներին նա երգում էր փաբերում իր սիրած երգերը։

Փեթինսոնը մտածում էր երաժիշտ դառնալու կամ համալսարան գնալու մասին, բայց չէր մտածում դերասանական կարերիա սկսելու մասին։ Նրա ուսուցիչը նրան խորհուրդ էր տալիս չընդունվել դրամատիկական թատրոն։ Այնուամենայնիվ նա 13 տարեկանում ընդունվեց տեղի սիրողական թատերական խումբ, որը կոչվում էր Barnes Theatre Company: Կուլիսներում երկու տարի աշխատելուց հետո 15 տարեկանում  նա անցնում է «Տղաներ և տիկնիկներ» ներկայացման լսումները և ստանում իր առաջին դերը որպես կուբացի պարող։ Նա ստացավ Ջորջ Գիբսի գլխավոր դերը հաջորդ «Մեր քաղաքը» ներկայացման մեջ, նրան նկատեց տաղանդների գործակալը, որը նստած էր հանդիսատեսների շարքում, և նա սկսեց գտնել պրոֆեսիոնալ դերեր։ Նա հանդես է եկել նաև «Մակբեթ», «Ամեն ինչ գնում է» և «Տեսսը դ'Էրբերվիլների տոհմից» պիեսներում։ Պեթինսոնը մտադիր էր համալսարան գնալ, բայց չկարողացավ, քանի որ սկսվեցին «Հարրի Փոթերը և Կրակի գավաթը ֆիլմի» նկարահանումները։

 Կարերիա 
Փեթինսոնը սկսել է զբաղվել մոդելային աշխատանքով, երբ տասներկու տարեկան էր։ Դերասանական կարիերայի սկզբում նա խաղում էր հեռուստաֆիլմերում։ Փեթինսոնը խաղացել է Էդվարդ Կալլենի դերը «Մթնշաղ» ֆիլմում, որը հիմնված է Ստեֆանի Մայերի համանուն գրքի վրա։ Ֆիլմի առաջին մասի պրեմիերան տեղի ունեցավ 2008 թվականի նոյեմբերի 21-ին։ Փեթինսոնը խաղացել է նաև երիտասարդ Սալվադոր Դալիի դերը «Անցյալի արձագանքները» կինոնկարում։

2010 թվականին Ռոբերտ Փեթինսոնը նկարահանվեց «Հիշիր ինձ» ֆիլմում Թայլեր Հոուկինսի գլխավոր դերում։

 Երաժշտություն 
Փեթինսոնը նվագում է կիթառ ու դաշնամուր, ինչպես նաև գրում է իր սեփական երաժշտությունը։

 Ֆիլմագրություն 
մինի|աջից|Փեթինսոնը «Մթնշաղ» ֆիլմի պրեմիերային 
 Film ՏարինՖիլմը Դերը Նշումներ 2004  Փառամոլության տոնավաճառ  Ռոուդի Քրոուլի Միայն DVD Նիբելունգների մատանին  Ջիզելհեր Հեռուստաֆիլմ 2005  Հարրի Փոթերը և Հրե գավաթը Սեդրիկ Դիգորի  2006  Թոբի Ջագ  Թոբի Ջագ  Հեռուստաֆիլմ 2007  Վատ մայրիկի գրքույկը Դենիել Գեյլ  Հեռուստաֆիլմ Հարի Փոթերը և Փյունիկի միաբանությունը Սեդրիկ Դիգորի   2008  Ինչպես լինել  Արթ  Մթնշաղ  Էդվարդ Քալլեն   2009  Անցյալի արձագանքները  Սալվադոր Դալի   Մթնշաղ։ Սագա։ Նորալուսին  Էդվարդ Քալլեն   2010  Հիշիր ինձ Թայլեր Հոուկինս   Մթնշաղ։ Խավարում  Էդվարդ Քալլեն  2011 Բել Ամի Ջորջս Դյուրոյ   Ջուր փղերի համար Ջեյկոբ Ջանկովսկի  2011  Մթնշաղ. Լուսաբաց՝ Մաս 1  Էդվարդ Քալլեն   2012  Մթնշաղ. Լուսաբաց՝ Մաս 1  Էդվարդ Քալլեն

 Ծանոթագրություններ 

 Արտաքին հղումներ 
Պաշտոնական կայք

Կատեգորիա:1986 ծնունդներ
Կատեգորիա:Մայիսի 13 ծնունդներ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Ամերիկացի դերասաններ
Կատեգորիա:Անգլիացի կիթառահարներ
Կատեգորիա:Բրիտանացի երաժիշտներ
Կատեգորիա:Անգլիացի մոդելներ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի երգիչներ
Կատեգորիա:Բրիտանացի պրոդյուսերներ
Կատեգորիա:Անգլիացի կինոպրոդյուսերներ
Կատեգորիա:Թատրոնի դերասաններ
Կատեգորիա:Անգլիացի կոմպոզիտորներ
Կատեգորիա:Անգլիացի երգիչներ
Կատեգորիա:Անգլիացի տղամարդ հեռուստատեսային դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ երգիչներ